નવી દિલ્હી: સતત 27મા દિવસે પણ પેટ્રોલ અને ડીઝલના ભાવમાં 14 પૈસાનો વધારો થયો હતો. રાજસ્થાન, આંધ્ર બાદ બંગાળે ભાવ ઘટાડો કર્યો છે. તો બીજીબાજુ દિલ્હી હાઈકોર્ટમાં આ મુદ્દે એક પીઆઈએલ થઈ છે. દરરોજ વિક્રમી ઊંચાઈએ ભાવ પહોંચવાથી સામાન્ય લોકોનાં ખિસ્સાં ખાલી થઈ રહ્યાં હોય પણ રાજ્ય સરકારોને ખૂબ જ લાભ થઈ રહ્યો છે. SBI રિસર્ચના રિપોર્ટ મુજબ વધુ ભાવથી 19 મુખ્ય રાજ્યોને 2018-19માં 22,702 કરોડ રૂપિયાની વધારાની કમાણી થશે. જ્યારે ગુજરાતની વધારાની કમાણી 2800 કરોડ રૂપિયા હશે. ગુજરાત વધારાની કમાણીની બાબતમાં દેશમાં બીજા નંબરે હશે.